ബൈക്കിലെത്തി മാല കവര്ന്നു രണ്ട് യുവാക്കള് പിടിയില് മാന്നാര്: ബൈക്കിലെത്തി വീട്ടമ്മയുടെ സ്വര്ണമാല കവര്ന്ന കേസില് രണ്ട് യുവാക്കളെ മാന്നാര് പൊലീസ് അറസ്റ്റ് ചെയ്തു. കായംകുളം പെരിങ്ങാല, ദേശത്തിനകം മുറി പന്തപ്ലാവില് ലക്ഷംവീട് കോളനിയില് അന്ഷാദ് 29, ഭരണിക്കാവ് പള്ളിക്കല് നാടുവിലേമുറി ജയഭവനില് അജേഷ് 35 എന്നിവരാണ് പിടിയിലായത്. ബുധനാഴ്ച പകല് നാലുമണിയോടെ മാന്നാര് വീയപുരം റോഡില് ജിജി പ്ലാസയ്ക്ക് സമീപം കൂടി നടന്നു പോകുമ്ബോള് മാന്നാര് പാവുക്കര ചെറുകര വേങ്ങഴിയില് വര്ഗീസിന്റെ ഭാര്യ അന്നമ്മ വര്ഗീസി 75ന്റെ രണ്ടര പവന്റെ മാല തട്ടിയെടുക്കുകയായിരുന്നു. മാന്നാര് സി.ഐ സുരേഷ് കുമാറിന്റെ നേതൃത്വത്തില് എസ്.ഐ സുനുമോന്, സിവില് പൊലീസ് ഓഫീസര്മാരായ സിദ്ധിക്കുല് അക്ബര്, സാജിദ്, പ്രവീണ്, ഹാഷിം, അനൂപ്, ജഗദീഷ് എന്നിവരടങ്ങിയ സംഘമാണ് പ്രതികളെ അറസ്റ്റ് ചെയ്തത്. പ്രതികളെ റിമാന്ഡ് ചെയ്തു.The post ബൈക്കിലെത്തി മാല കവര്ന്നു രണ്ട് യുവാക്കള് പിടിയില് first appeared on MalayalamExpressOnline.